stanford-oval/wikipedia huggingface dataset:
Tampere Unitedin kausi 2009
Veikkausliiga

Veikkausliiga-kausi ei päässyt Tampereella alkamaan ajallaan, sillä Ratinan stadionin nurmi ei ollut Tampereen kaupungin mielestä lauantaille 18. huhtikuuta merkittyä VPS-ottelua varten pelikelpoisessa kunnossa. Ottelu siirrettiin lauantaille 2. toukokuuta, ja näin TamU:n kauden avaus tapahtui 23. huhtikuuta FF Jaroa vastaan. Avausottelu ei sujunut odotusten mukaisesti, sillä vierasjoukkue Jaro vei kolme pistettä mukanaan Pietarsaareen 2–0-voitolla. Sisäisten ongelmien kalvaman TamU:n tilanne synkkeni entisestään, kun seuraavassa ottelussa MyPa otti voiton peräti maalein 4–1. VPS-kotiotteluun TamU tuli kuitenkin aivan uudenlaisella ilmeellä, ja otti kauden avausvoittonsa. Pirteät otteet eivät kuitenkaan kauan kestäneet, sillä jo seuraavassa ottelussa tuli jälleen 2–0-tappio. Kyseisessä Turun Palloseuraa vastaan pelatussa ottelussa ongelmaksi osoittautui tehottomuus, kun tamperelaisjoukkue ei pystynyt maalintekoon avopaikoistakaan. Tehottomasta viimeistelystä muodostuikin koko kauden ensimmäistä kolmannesta häirinnyt seikka. Kesäkuun alun maaottelutauon alkaessa TamU oli sarjataulukossa neljänneksi viimeisenä yhdeksällä pisteellään. Tauon jälkeen otteissa alkoi näkyä piristymisen merkkejä, ja joukkue nousikin tasaisessa sarjassa useita sijoja ylöspäin. Samalla ongelmia alkoi kuitenkin aiheuttaa joukkueen loukkaantumistilanne, minkä johdosta kokoonpanoon otettiin myös joitakin Ilveksen juniori-ikäisiä pelaajia. Tämä johti lopulta pelaajasopimuksien solmimiseen Jusu Karvosen ja Jesse-Juho Kuusiston kanssa. Molemmat olivat ehtineet jo tehdä liigadebyyttinsä ennen sopimuksen julkistamista.
Maalintekijät ja pelaajatilastot > Veikkausliiga ja Suomen Cup

| # | Nimi | Liigaottelut | Liigamaalit | Cup-ottelut | Cup-maalit |
| --- | --- | --- | --- | --- | --- |
| 1 | Mikko Kavén | 15 | 0 | 5 | 0 |
| 2 | Toni Järvinen | 0 | 0 | 0 | 0 |
| 3 | Mathias Lindström | 16 | 0 | 1 | 0 |
| 4 | Jesse-Juho Kuusisto | 4 | 0 | 0 | 0 |
| 5 | Antti Ojanperä | 14 | 1 | 2 | 1 |
| 7 | Jussi Kujala | 15 | 1 | 2 | 0 |
| 8 | Antti Pohja | 7 | 1 | 0 | 0 |
| 9 | Juha Pirinen | 5 | 0 | 1 | 0 |
| 10 | Tomi Petrescu | 5 | 1 | 0 | 0 |
| 11 | Aleksei Kangaskolkka | 15 | 3 | 2 | 4 |
| 12 | Juha Soukiala | 11 | 0 | 1 | 0 |
| 13 | Sakari Saarinen | 15 | 0 | 1 | 0 |
| 14 | Jusu Karvonen | 3 | 0 | 1 | 0 |
| 16 | Ilari Ruuth | 4 | 0 | 2 | 0 |
| 17 | Vili Savolainen | 13 | 0 | 2 | 2 |
| 18 | Rafinha | 16 | 3 | 2 | 2 |
| 20 | Juska Savolainen | 14 | 1 | 1 | 0 |
| 21 | Jonne Hjelm | 16 | 1 | 2 | 1 |
| 22 | Henri Scheweleff | 15 | 1 | 1 | 1 |
| 23 | Chris James | 2 | 1 | 0 | 0 |
| 25 | Aapo Lappalainen | 2 | 0 | 0 | 0 |
| 27 | Johannes Mononen | 0 | 0 | 1 | 0 |
| 30 | Jari Niemi | 15 | 0 | 2 | 1 |
Maalintekijät ja pelaajatilastot > Liigacup

| # | Nimi | LC-ottelut | LC-maalit |
| --- | --- | --- | --- |
| 1 | Mikko Kavén | 6 | 0 |
| 2 | Toni Järvinen | 0 | 0 |
| 3 | Mathias Lindström | 6 | 0 |
| 5 | Antti Ojanperä | 9 | 0 |
| 7 | Jussi Kujala | 9 | 0 |
| 8 | Antti Pohja | 7 | 2 |
| 9 | Juha Pirinen | 6 | 0 |
| 11 | Aleksei Kangaskolkka | 8 | 7 |
| 12 | Juha Soukiala | 3 | 0 |
| 13 | Sakari Saarinen | 4 | 0 |
| 16 | Ilari Ruuth | 7 | 0 |
| 17 | Vili Savolainen | 5 | 0 |
| 18 | Rafinha | 9 | 2 |
| 20 | Juska Savolainen | 3 | 0 |
| 21 | Jonne Hjelm | 4 | 4 |
| 22 | Henri Scheweleff | 5 | 0 |
| 23 | Chris James | 1 | 0 |
| 24 | Jusu Karvonen | 2 | 0 |
| 25 | Aapo Lappalainen | 9 | 1 |
| 26 | Daut Kuqi | 1 | 1 |
| 27 | Johannes Mononen | 4 | 0 |
| 28 | Jaakko Ruuskanen | 3 | 0 |
| 29 | Mikko-Ville Hyyhönen | 2 | 0 |
| 30 | Jari Niemi | 7 | 5 |
Aiheesta muualla

Tampere Unitedin sivusto
TamU MTV3.fi:ssä
Tampere Unitedin kaudet
Toni Sofronjuk

Toni Aleksi Sofronjuk (s. 15. kesäkuuta 1990 Turku) on aktiiviuransa lopettanut suomalainen aitajuoksija. Hän edusti Helsingin Kisa-Veikkoja ja hänen valmentajinaan toimivat Harri Laiho ja Arto Bryggare. Kalevan kisoissa Sofronjuk saavutti pronssia 400 metrin aitajuoksussa vuonna 2008. Lisäksi hän voitti samana vuonna sisäratojen SM-kisoissa pronssia 300 metrin aitajuoksussa. Suomi–Ruotsi-maaottelussa hän edusti Suomea 400 metrin aitajuoksussa vuonna 2008 sijoittuen kuudenneksi
Trigger Alpert

Herman ”Trigger” Alpert (3. syyskuuta 1916 Indianapolis, Indiana – 21. joulukuuta 2013) oli yhdysvaltalainen jazzbasisti. Hän opiskeli musiikkia Indianan yliopistossa 1930-luvun lopussa. Hän teki yhteistyötä Alvino Reyn kanssa vuonna 1940, ja 1940-luvun alussa hän lisäksi kiersi ja levytti Glenn Millerin kanssa. Hän oli lyhyesti Tex Beneken yhteistyökumppanina ja teki radio-ohjelmaa Benny Goodmanin kanssa. Myöhemmin 1940-luvulla hän työskenteli Bud Freemanin, Ella Fitzgeraldin, Muggsy Spanierin, Roy Eldridgen, Louis Armstrongin, Ray McKinleyn, Bernie Leightonin, Frank Sinatran, Woody Hermanin ja Jerry Jeromen kanssa.
1950–1960-luvuilla Alpert levytti sessioita Artie Shawin, Coleman Hawkinsin, Sauter-Finegan Orchestran, Mundell Lowen, Donn Elliottin, Gene Krupan ja Buddy Richin kanssa. Samoihin aikoihin hän työskenteli CBS:lle. Alpert johti myös itse kokoonpanoa, ja vuonna 1956 Riverside julkaisi hänen albuminsa (Trigger Happy!), jolla hänen lisäkseen esiintyvät Tony Scott, Zoot Sims, Al Cohn, Joe Wilder, Urbie Green ja Ed Shaugnessy. Alpert jätti musiikkialan vuonna 1970 ja ryhtyi valokuvaajaksi.
Toni Spiss

| Mitalit> Maa:   Itävalta.Miesten alppihiihto. Olympialaiset  | Mitalit> Maa:   Itävalta.Miesten alppihiihto. Olympialaiset  | Mitalit> Maa:   Itävalta.Miesten alppihiihto. Olympialaiset  | Maa:   Itävalta> Miesten alppihiihto. |
| --- | --- | --- | --- |
|  Pronssia | Oslo 1952 | suurpujottelu |  |
| MM-kilpailut  | MM-kilpailut  | MM-kilpailut  |  |
|  Pronssia | Åre 1954 | pujottelu |  |
Toni Spiss (8. huhtikuuta 1930 Sankt Anton am Arlberg, Itävalta – 20. maaliskuuta 1993 Sankt Anton am Arlberg) oli itävaltalainen alppihiihtäjä. Hän kilpaili vuoden 1952 talviolympialaisissa Oslossa, jossa hän sai suurpujottelussa pronssia.
Timothy L. S. Sprigge

Timothy L. S. Sprigge (14. tammikuuta 1932 – 11. heinäkuuta 2007) oli brittiläisiin idealisteihin lukeutuva filosofi. Hän toimi uransa loppuvaiheen Edinburghin yliopistossa, ja oli yliopiston emeritusprofessori. Hän oli kiinnostunut ennen kaikkea mielenfilosofiasta, kuten kokemuksen luonteesta sekä mielen ja todellisuuden suhteesta. Sprigge esitti ensimmäisenä Thomas Nagelin tunnetuksi tekemän kysymyksen "millaista on olla lepakko?"
Teoksessaan The Vindication of Absolute Idealism (1984) Sprigge puolusti panpsykististä versiota absoluuttisesta idealismista. Sen mukaan todellisuus koostuu kokemuksen paloista, jotka muodostavat tietynlaisen yhteensopivan kokonaisuuden. Hän esitti useita uusia argumentteja tällaisen näkemyksen tueksi.
Sprigge puolusti myös eläinten oikeuksia ja melko utilitaristista etiikkaa. Hän oli kiinnostunut myös F. H. Bradleyn, William Jamesin ja George Santayanan ajattelusta.
Sprigge toimi Aristotelian Societyn puheenjohtajana vuosina 1991–1992.
Teoksia

The Correspondence of Jeremy Bentham (1968)
Facts, Words and Beliefs. International Library of Philosophy and Scientific Method (1970)
Santayana: An examination of his philosophy (The Arguments of the philosophers) (1974)
The Vindication of Absolute Idealism (1984)
Theories of Existence (1985)
The Rational Foundation of Ethics (1988)
The significance of Spinoza's determinism (Mededelingen vanwege het SpinozahuiÌs) (1989)
The Rational Foundations of Ethics (Problems of Philosophy - Their Past and Present (1990)
Facts Words and Beliefs (1994)
James and Bradley: American Truth and British Reality (1994)
Santayana (1999)
The God of Metaphysics (2006)
Timothy Kast

| Timothy Kast |
| --- | --- |

Henkilötiedot
Syntynyt: 19. elokuuta 1988 (ikä 36)
Kansalaisuus:   Sveitsi
Jääkiekkoilija
Pelipaikka:  hyökkääjä
Hanska:  vasen
Pituus:  178 cm
Paino:  75 kg
Pelaajaura
Pääsarjaura:  2007–
Aik. seurat:  Lausanne HC (NLB) Genève-Servette HC (NLA) EHC Basel (NLB) HC La Chaux-de-Fonds (NLB) Fribourg-Gottéron (NLA) EV Zug (NLA) SC Bern (NLA) EHC Olten (SL)
Timothy Spicher-Kast (s. 19. elokuuta 1988) on sveitsiläinen uransa lopettanut jääkiekkoilija.
Aikaisemmin Kast on pelannut Nationalliga B:n HC Lausannessa ja Nationalliga A:n HC Servette Genèvessä. HC Servetteen hän siirtyi kesken kauden tammikuussa 2009. Kaudeksi 2009–2010 Kast palasi EHC Baseliin, mutta siirtyi sieltä vielä saman kauden aikana La Chaux-de-Fondsiin. Kaudella 2012–2013
Aiheesta muualla

Kuvia tai muita tiedostoja aiheesta Timothy Kast Wikimedia Commonsissa
Trigana Airin lento 267

| Trigana Airin lennon TGN267 onnettomuus |
| --- | --- |
 Onnettomuuskone, rekisteriltään PK-YRN, vuonna 2008.
Yhteenveto
Päivämäärä:  16. elokuuta 2015
Onnettomuustyyppi:  maahansyöksy
Tapahtumapaikka:  Papua
Lähtöpaikka:  Sentanin lentokenttä
Määränpää:  Oksibil
Kuolleita:  54 (kaikki)
Loukkaantuneita:  0
Eloonjääneitä:  0
Lentokone
Konetyyppi:  ATR 42-300
Lentoyhtiö:  Trigana Air Service
Rekisteritunnus:  PK-YRN
Matkustajia:  49
Miehistöä:  5
Trigana Airin lennolla TGN267 ollut ATR 42-300 -matkustajakone törmäsi vuorenrinteeseen 16. elokuuta 2015. Kone oli matkalla Papuan provinssin pääkaupunki Jayapurasta Oksibilin lentoasemalle. Koneessa oli 49 matkustajaa ja viisi miehistön jäsentä.
Ensimmäiset pelastajat saapuivat onnettomuuspaikalle 18. elokuuta. Kone oli tuhoutunut täysin, eikä eloonjääneitä löytynyt.
Onnettomuuden epäillään johtuvan huonoista sääolosuhteista, sillä Oksibilin alueella sää saattaa muuttua hyvinkin nopeasti ja yllättäen.
Koneessa kuljetettiin myös 470 000 Yhdysvaltain dollarin arvosta rahaa, joka oli tarkoitus jakaa alueen köyhille perheille.
Timothy L. Kopra

| Timothy L>  Kopra |
| --- | --- |

Henkilötiedot
Syntynyt: 9. huhtikuuta 1963 (ikä 61)  Austin, Texas, USA
Kansalaisuus:   yhdysvaltalainen
Ura
Tyyppi:  astronautti
Sotilasarvo:  eversti, Yhdysvaltain maavoimat
Aika avaruudessa:  58 pv 2 t 50 min
Lennot

:  STS-127
 
:  Retkikunta 20
 
:  STS-128
 
Timothy "Tim" Lennart Kopra (s. 9. huhtikuuta 1963 Austin, Texas, Yhdysvallat) on yhdysvaltalainen astronautti ja Yhdysvaltain maavoimien eversti. Hän palveli 3. panssaridivisioonan mukana Persianlahden sodassa. NASA:n palvelukseen hän siirtyi vuonna 1998 ja tuli valituksi astronauttikoulutukseen kaksi vuotta myöhemmin. Hänet valittiin lentoinsinööriksi Kansainvälisen avaruusaseman Retkikunta 20:n toiseen osaan.
Kopran isoäiti on kotoisin Helsingistä. Kopran suku on kotoisin Karjalan Valkjärveltä, josta Timothy Kopran isoisä Antti lähti 1910 Amerikkaan. Timothyn isä tohtori Lennart Kopra puhui vielä sujuvasti suomea, mutta kielitaito ei periytynyt hänen pojalleen. Kopra on kuitenkin sanonut olevansa ylpeä suomalaisista juuristaan ja on vieraillut Suomessa kerran sukunsa yhteisessä tapaamisessa. Kopra on naimisissa kentuckylaisen Dawn Kaye Lehmanin kanssa. Heillä on kaksi lasta.
Kopra pääsi onnistuneesti lähtemään avaruuteen 16. heinäkuuta 2009 avaruussukkula Endeavourin lennolla STS-127, kun lentoa oli sitä ennen siirretty viidesti teknisten ongelmien ja sään vuoksi. Kopra osallistui 18. heinäkuuta ensimmäiselle  avaruuskävelylleen, joka kesti viisi ja puoli tuntia. Hänellä oli avaruuslennollaan mukanaan suomalainen muistoesine, Kalevala-mitali, joka kuuluu Rahapajan lyömään Sydämeltään suomalainen -mitalisarjaan. Kopra soitti avaruudesta videopuhelun presidentti Tarja Haloselle Kultarantaan 3. elokuuta 2009. Kopra palasi maahan avaruussukkula Discoveryn mukana 12. syyskuuta 2009 lennolla STS-128 Nicole Stottin korvatessa hänet avaruusasemalla.
Kopran oli tarkoitus lentää avaruuteen uudestaan NASAn avaruussukkulalennolla STS-133 helmikuussa 2011, mutta hän loukkaantui polkupyöräonnettomuudessa 15. tammikuuta 2011 ja hänen tilalleen lennolle valittiin toinen astronautti, Stephen Bowen. Kopra uskoo myös miehitetyn Mars-lennon toteutuvan tekniikan kehityttyä riittävästi.
Kopra lensi Tim Peaken ja Juri Malentšenkon kanssa Sojuzilla Kansainväliselle avaruusasemalle 15. joulukuuta 2015 ja palasi takaisin maahan 18. kesäkuuta 2016.
Kopra ensimmäisellä avaruuskävelyllään Endeavourin rahtitilassa 18.7.2009 (iso kuva)
Aiheesta muualla

Wikimedia Commonsissa on kuvia tai muita tiedostoja aiheesta .
Timothy L. Kopran NASAn elämäkerta (englanniksi)
Timothy Kopran haastattelu ennen avaruuslentoa (Arkistoitu – Internet Archive) (englanniksi)
Kolmannen polven amerikansiirtolainen (Arkistoitu – Internet Archive)
Sisunautti ei pääse vielä avaruuteen (Arkistoitu – Internet Archive)
Spacefacts biography of Timothy L. Kopra (englanniksi)
Ylen Elävä arkisto: Sisunautti soitti Haloselle (3.8.2009)
Tiikoni

Tiikoni Canberran eläintarhassa Australiassa.
Tiikoni (engl. tigon) on hybridikissa, joka syntyy urostiikerin ja naarasleijonan saadessa keskenään jälkeläisiä. Tiikonia kutsutaan joskus myös tiijonaksi, teijonaksi tai tigoniksi[lähde? ].
Tiikonit ovat äärimmäisen harvinaisia. Luonnossa niitä ei esiinny johtuen jo siitäkin, että tiikerit ja leijonat elävät enimmäkseen eri alueilla. Eläintarhoissa tiikoneita on kuitenkin saatu syntymään. Urostiikeri ei kuitenkaan helposti parittele leijonan kanssa.
Useista muista eläinlajien risteytyksistä poiketen tiikonit, etenkin naaraat, ovat usein lisääntymiskykyisiä. Tämän vuoksi tiikonit voivat paritella puhtaiden tiikerien tai leijonien kanssa, ja näin voi syntyä myös eläimiä, jotka ovat neljäsosan tiikereitä ja kolme neljäsosaa leijonia tai päin vastoin. Tämä tarkoittaa sitä, että luonnontieteellisen käsityksen mukaan tiikeri ja leijona eivät olisi erillisiä lajeja, vaan pikemminkin saman lajin alalajeja.[lähde? ]
Tiikonit ovat yleensä kooltaan varsin pieniä, ja huomattavasti liikereitä pienempiä, koska niiden kasvua rajoittava geeni ilmentyy kummaltakin vanhemmalta.
Aiheesta muualla

Kuvia tai muita tiedostoja aiheesta Tiikoni Wikimedia Commonsissa
Thure Ahlberg

| Thure Ahlberg |
| --- | --- |

Henkilötiedot
Syntynyt: 14. tammikuuta 1893 Espoo
Kuollut: 17. elokuuta 1967 (74 vuotta) Helsinki
Uran tiedot
Laji:  kreikkalais-roomalainen paini
Seura:  Helsingin Jyry
Saavutukset
Voitot:  SM-kultaa: 1915, 1916, 1917
Theodor ”Thure” Rudolf Ahlberg (s. 14. tammikuuta 1893 Espoo – 17. elokuuta 1967 Helsinki) oli suomalainen painija ja painivalmentaja. Varsinaisilta ammateiltaan hän oli puuseppä ja vahtimestari. Helsingin Jyryä edustanut Ahlberg voitti kreikkalais-roomalaisen painin SM-kultaa 67,5 kg:n sarjassa vuosina 1915, 1916 ja 1917.
Suomen sisällissodassa Ahlberg taisteli punaisten puolella ja pakeni sen loppuvaiheessa lukuisten muiden punakaartilaisten tavoin Neuvosto-Venäjälle, jossa hän toimi painivalmentajana. Myöhemmin Ahlberg paini vielä ammattilaisena eri puolilla Eurooppaa. Sodan jälkeen valkoisen armeijan esikunnan tiedusteluosasto epäili Ahlbergia osallisuudesta tohtori Oskar August Rosenqvistin surmaan. Hänet oli kuitenkin sekoitettu veljeensä, punakaartissa palvelleeseen Walter Ahlbergiin, joka oli ollut paikalla kun Rosenqvist ammuttiin. Walter Ahlberg kuoli todennäköisesti valkoisten teloittamana.
Thure Ahlberg kuoli vuonna 1967. Hänet on haudattu Helsinkiin Malmin hautausmaalle.
Saavutukset

SM-kultaa: 1915, 1916, 1917
SM-hopeaa: 1914
Kirjallisuutta

Soinio, Eino: Suomalaisia mestaripainijoita, WSOY, 1939.
Tomás Balduíno

Tomás Balduino
Tomás Balduíno (31. joulukuuta 1922 Posse – 2. toukokuuta 2014) oli brasilialainen roomalaiskatolinen piispa. Hänet vihittiin dominikaanien papiksi 4. heinäkuuta 1948 ja nimitettiin Santíssima Conceição do Araguaian koadjuuttoriprelaatiksi sekä Vicus Pacatin titulaaripiispaksi 15. elokuuta 1967.
Balduíno sai nimityksen Goiásin piispaksi 10. marraskuuta 1967, ja piispaksi konsekroinnin suoritti 26. marraskuuta Sebastiano Baggio, jota avustivat Alberto Gaudêncio Ramos ja Alain Marie Hubert Antoine Jean Roland du Noday. Balduíno jäi eläkkeelle 2. joulukuuta 1998. Hän tuli tunnetuksi maattomien työläisten puolustajana.
Thomas Sowell

Sowell 1960-luvun alussa.
Thomas Sowell (s. 30. kesäkuuta 1930) on yhdysvaltalainen taloustieteilijä ja yhteiskuntateoreetikko, joka on tullut tunnetuksi väittämästä jonka mukaan tukipolitiikka on rikkonut afroamerikkalaiset perheet. Sowell on ollut Stanfordin yliopiston Hoover-instituutin Senior Fellow vuodesta 1980. Sowellin mukaan afroamerikkalaiset ovat selvinneet vuosisatoja orjuudessa ja Jim Crow -laeista, mutta heidän perheensä ovat hajonneet hyvinvointivaltion laajentamisen vaikutuksesta, jota vasemmistolaiset ovat ajaneet. Sowellin mielestä rasismi ei ole juurisyy mustien heikkoon tilanteeseen Yhdysvalloissa, vaan hyvinvointivaltio. Sowell on kirjoittanut paljon afroamerikkalaisista ja hänen vuoden 1981 etnisyyttä käsittelevä kirjansa on ollut myyntimenestys. Sowellin mukaan inhimillinen pääoma on keskeinen ihmisten taloudellista käyttäytymistä määrittävä tekijä.
Sowell on syntynyt Pohjois-Carolinassa, mutta kasvoi New Yorkin Harlemissa. Hän kävi lukiota New Yorkissa, kunnes joutui keskeyttämään sen 17-vuotiaana taloudellisista syistä. Sowell kutsuttiin asepalvelukseen ja hän palveli Yhdysvaltain merijalkaväessä valokuvaajana Korean sodan aikaan, joutumatta kuitenkaan itse osallistumaan sotaan. Sowell on opiskellut taloustiedettä Harvardin yliopistossa, Columbian yliopistossa sekä Chicagon yliopistossa, josta hän valmistui tohtoriksi vuonna 1968.
Aiheesta muualla

http://www.tsowell.com/
https://www.hoover.org/profiles/thomas-sowell
Tomás Bretón

Tomás Bretón
Tomás Bretón (29. joulukuuta 1850 – 2. joulukuuta 1923) oli espanjalainen säveltäjä.
Bretón syntyi ja aloitti opintonsa Salamancassa. Hän muutti 16-vuotiaana Madridiin ja pääsi opiskelemaan konservatorioon Emilio Arrietan johdolla. Hän suoritti lisäopintoja Roomassa, Milanossa, Wienissä ja Pariisissa.
Bretón sai vuonna 1872 yhdessä Ruperto Chapín kanssa konservatorion ensimmäisen palkinnon ja nousi myöhemmin sen johtajaksi. Hän kuoli Madridissa 72-vuotiaana. Hänen tuotantoonsa kuuluu mm. lukuisia zarzueloja, kuten La verbena de la paloma, mutta myös erinäisiä kamarimusiikkiteoksia.
Teatteri Kvartetti

Teatteri Kvartetti ry on Nurmijärvellä toimiva teatteri, joka on perustettu 7. tammikuuta 2017. Perustajajäseniä ovat Tytti Hannila, Juha Lehtonen, Kirsi Mäkelä ja Kari Storckovius.
Perustajajäsenet ovat toimineet teatterin alalla pitkään eri teatteriyhteisöjen puitteissa. Teatteri Kvartetilla on yhteistyösopimus Lepsämän kyläyhdistyksen kanssa ja se toimii Lepsämän Kylätalo Toukolassa.
Historiaa

Ensimmäiset Kvartetin perustajista ovat aloittaneet teatteriuransa jo -90 luvun alussa. Taustaa löytyy niin draamasta ja farsseista kuin musikaaleista ja oopperasta. Perustajajäsenet ovat olleet niin suurissa tuotannoissa kuin monologeissa ja kaikkea siltä väliltä. Teatteri Hyökyvuori on ollut yhteinen nimittäjä, jonka lavoilla kvartettilaiset ovat tutustuneet. Ensimmäinen yhteinen näytelmä oli Leena Airaksisen kirjoittama ja ohjaama Pelkkää petkutusta (2016). Se tehtiin vielä Hyökyvuoren nimissä ja esitettiin Espoossa Kivenlahden Kahvi-kaisassa. Toinen näytelmä oli jo omaa tuotantoa. Jouko Myllyoja ohjasi Ilkka Malmin ja Rami Saarijärven kirjoittaman Katsotaan kalenterista (2017). Se esitettiin vielä Kivenlahdessa.
Nurmijärvelle

2018 Teatteri Kvartetti alkoi etsiä uutta tilaa ja sellainen löytyi sen kotikunnasta Nurmijärven Lepsämästä. Ensimmäinen Toukolassa tehty näytelmä oli maaliskuussa 2019 ensi-iltaan tullut Vaimoni on toista maata -farssi (Gilles Dyrek, ohjaus Jouko Myllyoja).
Keväälle 2020 valmistui myös Jouko Myllyojan ohjaamana Florian Zellerin draama Isä (Meidän Isä). Pandemiarajoitukset siirsivät ensi-illan lokakuulle.
Kurssitoimintaa

2020 käynnistyivät Teatteri Kvartetin kurssit. Elokuussa oli ensimmäinen, teatteritoiminnan budjetti- ja apurahatyöpaja, jossa vetäjänä ja luennoitsijana toimi Hinriikka  Lindqvist Ruska Ensemblesta. Syyskuussa 2020 käynnistyi käsikirjoittamisen kurssi. Kirjailija Helen Partti toimii kurssin fasilitaattorina. Kurssin tuotoksena syntyy käsikirjoitus, jonka pohjalta toteutetaan näytelmä vuonna 2021. Käsikirjoituskurssi on osa Nurmijärven Seitsemän veljestä 150 -juhlavuoden ohjelmaa. Juhlavuoden teemana on lukutaidon ja lukuinnon kehittäminen, mihin kurssi istuu hienosti.
Tomás Belestá y Cambeses

Tomás Belestá y Cambeses (29. joulukuuta 1811 Zamora – 6. huhtikuuta 1892) oli espanjalainen roomalaiskatolinen piispa. Hänet valittiin Zamoran hiippakunnan johtoon 22. syyskuuta 1880. Piispaksi konsekroinnin suoritti 6. maaliskuuta 1881 Fernando Blanco y Lorenzo, jota avustivat Vicente Calvo y Valero ja Ciriaco María Sancha y Hervás.
Belestá y Cambeses kuoli 80-vuotiaana virassa.
The Clown

| The Clown Charles Mingus |
| --- | --- | --- |

Studioalbumin tiedot
 Julkaistu: elokuu 1957
 Formaatti: LP, CD 
 Tuottaja(t): Nesuhi Ertegün
 Tyylilaji: Post-bop, jazz, spoken word
 Kesto: 40.41
 Levy-yhtiö: Atlantic Records
Charles Mingusin muut studioalbumit
| Pithecanthropus Erectus 1956 | The Clown 1957 | East Coasting 1957 |
The Clown on jazz-muusikko Charles Mingusin albumi vuodelta 1957. Vuonna 2000 albumista julkaistiin uudelleenjulkaisu, johon sisältyi kaksi lisäkappaletta.
Kappaleet

Kaikki kappaleet kirjoittanut Charles Mingus.
Haitian Fight Song – 12.00
Blue Cee – 7.48
Reincarnation of a Lovebird – 8.31
The Clown – 12.13
Kappaleet > Vuoden 2000 uusintapainoksen lisäkappaleet

Passions of a Woman Loved – 9.52
Tonight at Noon – 5.57
Kokoonpano

Charles Mingus – kontrabasso
Shafi Hadi – altto- ja tenorisaksofoni
Jimmy Knepper – pasuuna
Wade Legge – piano
Dannie Richmond – rummut
Jean Shepherd – kerronta kappaleessa ”The Clown”.
Tomumaatähti

| Tomumaatähti |
| --- | --- |

Tieteellinen luokittelu
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Phallomycetidae
Lahko::  Geastrales
Heimo::  Geastraceae
Suku::  Maatähdet Geastrum
Laji::  melanocephalum
Kaksiosainen nimi
 Geastrum melanocephalum  (Czern.) V.J. Stanék 
Synonyymit
 Trichaster melanocephalum Czern. 
Katso myös
   Tomumaatähti Commonsissa 
Infobox OKNimi-testi OK: 
Tomumaatähti (Geastrum melanocephalum) on maatähtien sukuun kuuluva sienilaji. Suurimmillaan lähes 30 senttimetrin läpimitan saavuttavana se on suurin maatähtilaji, siinä missä valtaosa suomalaisista maatähdistä jää alle kymmenen sentin. Itiöpalloa peittää nahkamainen ulkokerros, joka halkeaa 6–8 sakaraksi; sienen keskellä olevassa itiöpallossa on pieni reikä, jonka kautta vapautuvat itiöt peittävät nukkamaisena ”tomuna” itiöpallon ja sakarat. Yleisväritys on mustanpuhuva.
Suomessa tomumaatähteä on havaittu muutaman kerran: vuonna 2004 Kaarinan Kuusistossa, vuonna 2006 Helsingin Ullanlinnassa ja vuosina 2018, 2019 ja 2020 Lahdessa sekä vuonna 2021 Nokialla; Nokian havainto on myös Pohjoismaiden pohjoisin. Kaikki löytöpaikat ovat Suomessa olleet ihmisvaikutuksen piiristä.
Tomumaatähteä pidetään syömäkelvottomana.
Teatteri Metamorfoosi

Teatteri Metamorfoosi on suomalainen teatteri, jonka perustivat vuonna 2005 italialaissveitsiläinen teatteriohjaaja, pedagogi ja tutkija Davide Giovanzana, fyysisen teatterin ammattilainen ja opettaja Soile Mäkelä sekä kuvataiteilija ja naamiontekijä Laura Mäkelä.
Teatteri Metamorfoosi käyttää fyysisen teatterin ja naamioteatterin eri muotoja, kuten kehonmuokkausta, klovneriaa, visuaalista teatteria sekä objektiteatteria. Mukana on näyttelijöitä, tanssijoita, nukketaiteilijoita, muusikoita, sirkustaiteilijoita, kuvanveistäjiä ja naamiontekijöitä.
Esitysten lisäksi teatteri järjestää koulutusta, naamioiden valmistusta sekä MasQue-festivaalia. Vuodesta 2018 lähtien se on yhdistänyt teatteriin videota, tanssia ja erityyppistä kirjallisuutta.
Teatteri sai nimensä Ovidiuksen Metamorphosis-teoksen mukaan.
Metamorfoosilla on Sörnäisissä toimisto, harjoittelustudio sekä naamionvalmistusateljee.